CELEX: 32018R0409
Language: et
Date: 2018-03-14 00:00:00
Title: Euroopa Parlamendi ja nõukogu määrus (EL) 2018/409, 14. märts 2018, millega muudetakse nõukogu määrust (EÜ, Euratom) nr 480/2009 välistegevuse tagatisfondi asutamise kohta

19.3.2018   
            
            
               ET
            
            
               Euroopa Liidu Teataja
            
            
               L 76/1
            
         EUROOPA PARLAMENDI JA NÕUKOGU MÄÄRUS (EL) 2018/409,
   14. märts 2018,
   millega muudetakse nõukogu määrust (EÜ, Euratom) nr 480/2009 välistegevuse tagatisfondi asutamise kohta
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 209 ja 212,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Välistegevuse tagatisfondi (edaspidi „fond“) tegevust reguleeritakse nõukogu määrusega (EÜ, Euratom) nr 480/2009 (2).
            
         
               (2)
            
            
               Fondi rahastatakse ühe iga-aastase maksega liidu üldeelarvest, fondi investeeritud vahendite intressidest ja summadest, mis nõutakse sisse laenukohustused täitmata jätnud võlgnikelt.
            
         
               (3)
            
            
               Fondi tuleks maksta riskipreemiatulu, mis saadakse Euroopa Investeerimispanga (EIP) selliste finantseerimistehingute raames, millel on liidu eelarvetagatis.
            
         
               (4)
            
            
               Selleks et paremini kaitsta liidu üldeelarvet selliste EIP finantseerimistehingute võimaliku täiendava tagasi maksmata jätmise riski vastu, millega toetatakse pagulaste, rändajate, vastuvõtvate ja transiidikogukondade ning päritolukogukondade pikaajalist majanduslikku vastupanuvõimet strateegilise vastusena rände algpõhjustega tegelemiseks, tuleks liidu üldeelarvesse tagasi maksta see osa fondi ülejäägist, mis ületab 10 % liidu maksmisele kuuluvate kapitalikohustuste kogusummast.
            
         
               (5)
            
            
               Määrust (EÜ, Euratom) nr 480/2009 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ, Euratom) nr 480/2009 muudetakse järgmiselt.
   
               1)
            
            
               Artiklisse 2 lisatakse järgmine taane:
               
                           „—
                        
                        
                           EIP selliste finantseerimistehingute alusel saadud riskipreemiatuludest, millel on liidu tagatis, mille eest makstakse tasu.“
                        
                     
         
               2)
            
            
               Artikli 3 kolmas lõik asendatakse järgmisega:
               „Kui fondi suurus ületab 10 % liidu maksmisele kuuluvate kapitalikohustuste kogusummast, makstakse ülejääk tagasi Euroopa Liidu üldeelarvesse. See ülejääk on liidu maksmisele kuuluvate kapitalikohustuste kogusummast 10 % moodustava summa ja fondi netovara väärtuse vahe n – 1 aasta lõpu seisuga, mis arvutatakse välja n aasta alguses ja kantakse ühe tehinguga aasta n + 1 Euroopa Liidu üldeelarve tulude eelarvestuse erirubriiki.“
            
         
               3)
            
            
               Artikkel 7 asendatakse järgmisega:
               „Artikkel 7
               Komisjon delegeerib fondi finantsjuhtimise EIP-le.
               Komisjon esitab Euroopa Parlamendile ja nõukogule 30. juuniks 2019 sõltumatu välishinnangu eeliste ja puuduste kohta, mis kaasnevad sellega, kui fondi ja Euroopa Kestliku Arengu Fondi varade rahaline haldamine delegeeritakse komisjonile, EIP-le või neile mõlemale, võttes arvesse varade valitsemise teenuste võrdlemisel kasutatavaid asjakohaseid tehnilisi ja institutsioonilisi kriteeriume, sealhulgas iga institutsiooni tehnilist taristut, teenuste osutamise kulude võrdlust, institutsioonilist ülesehitust, aruandlust, tulemuslikkust, vastutust ja oskusteavet ning muid Euroopa Liidu üldeelarvega seotud varade valitsemise volitusi. Hinnangule lisatakse asjakohasel juhul seadusandlik ettepanek.“
            
         
               4)
            
            
               Artikkel 8 asendatakse järgmisega:
               „Artikkel 8
               Komisjon esitab iga aasta 31. maiks Euroopa Parlamendile, nõukogule ja kontrollikojale aruande fondi juhtimise kohta eelmisel kalendriaastal. Aastaaruandes esitatakse fondi finantsseisundi ja toimimise ülevaade eelmise kalendriaasta lõpu seisuga, eelmise kalendriaasta rahavoogude aruanne, oluliste tehingute ülevaade ja muu asjakohane teave finantskontode kohta, näiteks üksikasjalik teave tagatud laenude jäägi või fondi varade kohta, samuti järeldused ja saadud kogemused. Aruandes esitatakse ka teave finantsjuhtimise ning fondi tulemuste ja riski kohta eelmise kalendriaasta lõpu seisuga. Alates 2019. aastast ja seejärel iga kolme aasta tagant sisaldab aruanne ka asjakohasuse hinnangut fondi jaoks kehtestatud 9 % sihtsumma ja 10 % ülemmäära kohta, millele osutatakse vastavalt artikli 3 teises ja kolmandas lõigus.“
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 14. märts 2018
      
         
            Euroopa Parlamendi nimel
         
         
            president
         
         A. TAJANI
      
      
         
            Nõukogu nimel
         
         
            eesistuja
         
         L. PAVLOVA
      
   
   
      (1)  Euroopa Parlamendi 8. veebruari 2018. aasta seisukoht (Euroopa Liidu Teatajas seni avaldamata) ja nõukogu 27. veebruari 2018. aasta otsus.
   
      (2)  Nõukogu 25. mai 2009. aasta määrus (EÜ, Euratom) nr 480/2009 välistegevuse tagatisfondi asutamise kohta (ELT L 145, 10.6.2009, lk 10).